Orășelul din România desprins parcă din povești. Este locul ideal pentru relaxare și încărcare spirituală
Stațiunea Gura Humorului este una turistică de interes național, dar și un loc de pelerinaj. Stațiunea se află în partea estică a Obicinilor Bucovinei, în județul Suceava, la o altitudine de peste 470 de metri.
Aici se află mai multe obiective religioase sub patrimoniul UNESCO. Gura Humorului a dobândit statutul de staţiune turistică de interes naţional printr-o Hotărâre de Guvern în 2005
Gura Humorului - obiective turistice
Atât Gura Humorului, cât și împrejurimile sunt pline de obiective turistice, motiv pentru care oameni din toată lumea vin aici să își petreacă concediile. Întregul județ este considerat cel mai plin de bogății și atracții. Gura Humorului se află în inima Munților Bucovinei, iar peisajele sunt spectaculoase, iar moștenirea culturală și istoria îndelungată adaugă farmec acestui oraș desprins parcă din basme.
De aici poți pleca spre una dintre cele mai cunoscute atracții turistice din România: Mănăstirea Voroneț, o adevărată capodoperă de artă și un loc înscris în Patrimoniul Mondial UNESCO.
Dacă ajungi în Gura Humorului, iată câteva obiective turistice pe care să nu le ratezi:
Mănăstirea Voroneț
Mănăstirea Voroneț se află la 4 kilometri de Gura Humorului și este un obiectiv turistic cu care România se mândrește în toată lumea. Mănăstirea este extrem de impresionantă datorită frescei sale exterioare cu personaje sfinte și scene biblice.
A fost construită în 1488, iar albastrul de Voroneț a devenit un simbol al artei medievale românești.
Biserica de lemn Sfântul Dumitru
Biserica a fost construită în secolul al XVIII-lea și are o structură din lemn și un acoperiș în formă de coif. Picturile murale vechi din interior sunt fabuloase și merită văzute măcar o dată în viață.
Muzeul Obiceiurilor populare Bucovinene
Această atracție turistică se află în centrul orașului Gura Humorului, iar cei curioși pot obține o privire a ceea ce reprezentau tradițiile și cultura bucovineană pe vremuri. Vei vedea costume tradiționale, obiecte casnice vechi, picturi populare și instrumente muzicale. Vizitatorii au șansa de a învăța despre meșteșugurile tradiționale și pot chiar să învețe să facă obiecte tradiționale în cadrul unui atelier.
Acest obiectiv se află aproape de Gura Humorului. Fortificația medievală a fost construită în secolul al XIV-lea, iar astăzi vizitatorii pot vedea priveliștea spectaculoasă a orașului și împrejurimilor sale.
Vizitează zidurile cetății, turnurile de apărare și fă o incursiune în istorie apreciind arhitectura medievală a acestei fortărețe.
Rezervația Naturală Cheile Zugrenilor
Iubitorii de natură și de plimbări vor adora această rezervație naturală cu păduri dese, chei adânci, stânci impresionante și cascade spectaculoase.
Poți face drumeții pe jos sau pe bicicletă pe traseele marcate. Nu uita să îți iei aparatul foto și câteva gustări. Vei avea de petrecut ceva timp în acest paradis fascinant din natură.
Parcul Ariniș
În Gura Humorului vei găsi parcul Ariniș, un colț de natură ideal pentru un picnic, câteva ore de odihnă sau plimbări liniștite. Aleile îngrijite, lacurile frumoase și pajiștile verzi sunt perfecte pentru cei cărora le place timpul petrecut afară în natură. Există și locuri de picnic, dar și terenuri de fotbal, tenis și zone de joacă pentru copii.
Mănăstirea Arbore
Această mănăstire se află în apropiere de Gura Humorului și a fost construită în 1503. Fața exterioară este decorată cu picturi cu scene biblice, iar interiorul are picturi murale și icoane vechi fascinante.
Cascada Cailor
Dacă ajungi în Gura Humorului, nu rata Cascada Cailor. Legenda spune că își are numele de la potcoava de aur pierdută de cai în apele sale. Căderea de apă este impresionantă și e încadrată de un peisaj colorat în verde datorită pădurilor.
Muzeul Satului Bucovinean
Pentru cei care vor să descopere tradițiile și cultura autentică a Bucovinei, acest muzeu în aer reconstituie un sat tradițional bucovinean. Are căsuțe de lemn, biserici și obiecte casnice vechi. Poți găsi expoziții tematice și poți participa la evenimente culturale.
Este una dintre cele mai populare mănăstiri din Bucovina. A fost fondată în anul 1532 și are o arhitectură unică. Culorile de pe fațada decorată cu scene istorice și biblice sunt variate și fac din acest loc unul unic. Mulți oameni vin în Gura Humorului doar pentru a vizita bisericile spectaculoase din Moldova.
Izvorul Albastru al Bucovinei
Când ajungi aici pentru prima oară, ți se pare că ai ieșit din România. Totuși, țara noastră este plină de minunății ale naturii, iar printre ele să numără și acest izvor de apă cristalina din apropierea Gurii Humorului. Numele vine de la nuanțele apei - albastru și turcoaz care se îmbină în lumina soarelui. Locul este cu adevărat special, iar o drumeție la pas te va convinge de asta.
Complexul Muzeal Bucovina
Nu poți veni în Bucovina fără o vizita la acest complex. Este un centru cultural și muzeistic important din Gura Humorului, găzduind mai multe muzee și expoziții tematice. Vei vedea artefacte istorice, obiecte de artă, documente și fotografii. Cu puțin noroc poți participa la evenimentele culturale organizate aici.
Mănăstirea Humor
Acest important obiectiv turistic a fost construit în secolul XVI și se remarcă prin frescele exterioare și arhitectura sa distinctivă. Detaliile picturilor sunt specifice stilului moldovenesc, iar în interior poți admira icoane vechi și picturi murale. Această Mănăstire este inclusă în Patrimoniul UNESCO și este un loc fascinant.
Unde se află și cum ajungi la Gura Humorului
Situat în depresiunea intramontană cu același numele, orașul Gura Humorului se află la confluența râului Moldova cu râul Humor, la o altitudine de 490 de metri, în mijlocul pădurilor ce înconjoară culmile Obcinei Mari, Obcinei Voronețului și Obcinei Humorului.
Accesul către stațiune este ușor și convenabil, fiind străbătut de șoseaua europeană E576, ce leagă Suceava de Vatra Dornei și Bistrița Năsăud.
Orașul se află la doar 37 de kilometri de Suceava, centrul administrativ al județului, la 36 de kilometri de Fălticeni și la 33 de kilometri de Câmpulung Moldovenesc.
Rețeaua de drumuri județene, inclusiv DJ 177 către Mănăstirea Humor și Poiana Micului și DJ 177C către Valea Moldovei, completează infrastructura de transport și facilitează accesul către oraș și localitățile învecinate.
Pentru cei care preferă transportul feroviar, Gura Humorului are stație pe magistrala 502 a rețelei feroviare, oferind legături către Suceava și Vatra Dornei.
Autogara localității, cele două stații CFR (Gura Humorului și Gura Humorului Oraș) și heliportul din Voroneț completează opțiunile de transport.
Pentru cei care călătoresc cu avionul, Aeroportul Internațional Ștefan Cel Mare din Suceava oferă conexiuni către numeroase destinații naționale și internaționale, făcând astfel accesul ușor către această destinație turistică din Moldova.